Odločba Komisije

z dne 21. novembra 2002

o spremembah Odločbe 94/652/ES o popisu in porazdelitvi nalog, ki jih prevzamejo države članice v okviru sodelovanja pri znanstvenem proučevanju vprašanj v zvezi z živili

(notificirana pod dokumentno številko K(2002) 4447)

(2002/916/ES)

(Besedilo se nanaša na EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 93/5/EGS z dne 25. februarja 1993 o pomoči Komisiji in sodelovanju držav članic pri znanstvenem proučevanju vprašanj v zvezi z živili [1], in zlasti četrte alinee člena 3(2) navedene direktive,

ob upoštevanju naslednjega:

(1) Odločba Komisije 94/458/ES z dne 29. junija 1994 [2] določa pravila o upravnem vodenju sodelovanja pri znanstvenem proučevanju vprašanj v zvezi z živili.

(2) Odločba Komisije 94/652/ES [3], kakor je bila nazadnje spremenjena z Odločbo 2001/773/ES [4], uvaja popis in porazdelitev nalog, ki jih prevzamejo države članice v okviru sodelovanja pri znanstvenem proučevanju vprašanj v zvezi z živili.

(3) Posodobitev popisa nalog mora upoštevati potrebo po varovanju javnega zdravja v Skupnosti in zahteve zakonodaje Skupnosti v sektorju živil.

(4) Naloge je treba porazdeliti ob upoštevanju strokovne usposobljenosti in možnosti, ki so na voljo v državah članicah in zlasti ustanovah, ki se bodo vključile v znanstveno sodelovanje.

(5) Odločbo 94/652/ES je treba v skladu z navedenim spremeniti.

(6) Ukrepi, predpisani s to odločbo, so v skladu z mnenjem Stalnega odbora za živilsko verigo in zdravje živali –

SPREJELA NASLEDNJO ODLOČBO:

Člen 1

Priloga k Odločbi 94/652/ES se nadomesti z besedilom v Prilogi te odločbe.

Člen 2

Ta odločba je naslovljena na države članice.

V Bruslju, 21. novembra 2002

Za Komisijo

David Byrne

Član Komisije

[1] UL L 52, 4.3.1993, str. 18.

[2] UL L 189, 23.7.1994, str. 84.

[3] UL L 253, 29.9.1994, str. 29.

[4] UL L 290, 7.11.2001, str. 9.

--------------------------------------------------

PRILOGA

PRILOGA

Popis nalog, ki jih prevzamejo države članice v okviru sodelovanja pri znanstvenem proučevanju vprašanj v zvezi z živili

Predmet, vrsta in obseg naloge | Države članice, katerim je naloga dodeljena | Rok za izpolnitev |

1.Arome

1.1Kemično določene arome, navedene v seznamu v Prilogi k Odločbi Komisije 1999/217/ES z dne 23. februarja 1999:pripraviti poročilo o oceni varnosti kemično določenih arom v skladu s programom vrednotenja iz člena 4 Uredbe (ES) št. 2232/96,izdelati in vzdrževati fizični in elektronski arhiv dostopnih podatkov o toksikoloških značilnostih in izpostavljenosti za zadevne snovi. | Danska (usklajevalka) Nemčija, Španija, Francija, Italija, Nizozemska, Avstrija, Portugalska, Finska, Švedska, Združeno kraljestvo | 31. maj 2005 |

3.Onesnaževalci

3.1Splošna vprašanja

3.1.1Nepredvidena in nujna vprašanja:usklajevati zbiranje podatkov v državah članicah, potrebnih za oceno tveganja pri Znanstvenem odboru za živila zaradi nepredvidenih in nujnih vprašanj o onesnaževalcih živil | Italija, Združeno kraljestvo (sousklajevalki) Vse države članice | 31. december 2002 |

3.2Posebna vprašanja

3.2.9Zbiranje in primerjava podatkov o vrednostih3-monokloropropandiola (3-MCPD) in sorodnih snovi v živilih. | Švedska, Združeno kraljestvo (sousklajevalki) Danska, Nemčija, Francija, Irska, Nizozemska, Avstrija, Finska | 31. oktober 2002 |

3.2.10Zbiranje podatkov o pojavih toksinov gliv v živilih in ocena njihovega vnosa s prehrano za prebivalstvo držav članic EU. | Nemčija (usklajevalka) Belgija, Danska, Francija, Irska, Italija, Nizozemska, Avstrija, Portugalska, Finska, Švedska, Združeno kraljestvo | 28. februar 2003 |

3.2.11Ugotavljanje izpostavljenosti prebivalstva držav članic EU svincu, kadmiju, živemu srebru in arzenu v hrani. | Italija, Švedska (sousklajevalki) Belgija, Danska, Nemčija, Grčija, Španija Francija, Irska, Nizozemska, Avstrija, Portugalska, Finska, Združeno kraljestvo | 31. december 2002 |

3.2.12Zbiranje podatkov o pojavu polinuklearnih aromatičnih ogljikovodikov v živilih. | Francija (usklajevalka) Belgija, Danska, Nemčija, Grčija, Španija Irska, Italija Nizozemska, Avstrija, Portugalska, Finska, Združeno kraljestvo | 30. april 2003 |

3.2.13Ugotavljanje izpostavljenosti prebivalstva držav članic EU zaužitju organokositrovih spojin v živilih. | Italija (usklajevalka) Belgija Danska Nemčija, Grčija, Francija, Nizozemska | 31. december 2002 |

8.Ovojnine

8.1Priprava zbirnika podatkov ali poročil za izdelavo ocene tveganja za snovi, ki se uporabljajo ali so prisotne v snoveh, ki prihajajo v stik z živili. | Nizozemska (usklajevalka) Danska, Nemčija, Francija, Italija, Finska, Švedska, Združeno kraljestvo | 31. december 2002 |

--------------------------------------------------